У свой час Павел Сяргеевіч узначальваў камісію па выданні раённай хронікі “Памяць” і па службовым абавязку працаваў у разнастайных архівах — збіраў інфармацыю па гісторыі раёна. Сярод дакументаў, якія прайшлі праз яго рукі, была і падшыўка газеты “Савецкая Радзіма” за 1944-1945 гады. У той час яна з’яўлялася органам друку Бабруйскай вобласці, у склад якой уваходзіў Асіповіцкі раён.